Euroopa Liidu Teataja L 082 , 25/03/1994 Lk 0033 - 0034

Soomekeelne eriväljaanne: Peatükk 17 Köide 1 Lk 0121

Rootsikeelne eriväljaanne: Peatükk 17 Köide 1 Lk 0121



Nõukogu direktiiv 94/8/EÜ, 21. märts 1994, millega muudetakse direktiivi 78/660/EMÜ seoses eküüdes väljendatud summade muutmisega EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 25. juuli 1978. aasta neljandat direktiivi 78/660/EMÜ, mis põhineb asutamislepingu artikli 54 lõike 3 punktil g ja käsitleb teatavat liiki äriühingute raamatupidamise aastaaruandeid, [1] eriti selle artikli 53 lõiget 2, võttes arvesse komisjoni ettepanekut ning arvestades, et: direktiivi 78/660/EMÜ artiklites 11 ja 27 ning direktiivi 83/349/EMÜ [2] artiklis 6, milles viidatakse sellele direktiivile, ning direktiivi 84/253/EMÜ [3] artiklites 20 ja 21 on ette nähtud bilansi üldsumma ja netokäibe eküüdes väljendatud piirmäärad, mille ulatuses liikmesriigid võivad lubada erandeid kõnealustest direktiividest; vastavalt direktiivi 78/660/EMÜ artikli 53 lõikele 2 vaatab nõukogu iga viie aasta järel komisjoni ettepaneku põhjal läbi kõnealuses direktiivis eküüdes väljendatud summad ning vajaduse korral muudab neid ühenduse majandus- ja rahandusarengu alusel; praeguseks on nõukogu vastavalt direktiivi 78/660/EMÜ artikli 53 lõikele 2 kahel korral muutnud nimetatud summasid vastavalt direktiividega 84/569/EMÜ [4] ja 90/604/EMÜ [5]; kolmas viieaastane ajavahemik lõppes 24. juulil 1993 ning seepärast on nimetatud summade läbivaatamine põhjendatud; viimase viie aasta jooksul on eküü tegelik väärtus vähenenud; ühenduse majandus- ja rahandusarengut silmas pidades on vaja eküüdes väljendatud summasid suurendada, ON VASTU VÕTNUD KÄESOLEVA DIREKTIIVI: Artikkel 1 1. Direktiivi 78/660/EMÜ artiklit 11 muudetakse järgmiselt: - esimeses taandes asendatakse fraas "bilansi üldsumma: 2000000 eküüd" fraasiga "bilansi üldsumma: 2500000 eküüd", - teises taandes asendatakse fraas "netokäive: 4000000 eküüd" fraasiga "netokäive: 5000000 eküüd". 2. Direktiivi 78/660/EMÜ artiklit 27 muudetakse järgmiselt: - esimeses taandes asendatakse fraas "bilansi üldsumma: 8000000 eküüd" fraasiga "bilansi üldsumma: 10000000 eküüd", - teises taandes asendatakse fraas "netokäive: 16000000 eküüd" sõnadega "netokäive: 20000000 eküüd". 3. Eespool nimetatud eküüdes väljendatud summade muutmist käsitatakse viieaastase ajavahemiku möödumisel tehtava kolmanda muutmisena direktiivi 78/660/EMÜ artikli 53 lõike 2 tähenduses. Artikkel 2 Eküü väärtuseks riigi vääringus on 21. märtsil 1994 kohaldatav väärtus, mis avaldatakse Euroopa Ühenduste Teatajas. Artikkel 3 1. Liikmesriigid, kes kavatsevad kasutada käesoleva direktiiviga muudetud direktiivi 78/660/EMÜ artiklites 11 ja 27 sätestatud võimalust, jõustavad käesoleva direktiivi järgimiseks vajalikud meetmed pärast selle avaldamist. Liikmesriigid teatavad sellest viivitamata komisjonile. 2. Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Viitamise viisi näevad ette liikmesriigid. 3. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti. Artikkel 4 Käesolev direktiiv jõustub Euroopa Ühenduste Teatajas avaldamise päeval. Artikkel 5 Käesolev direktiiv on adresseeritud liikmesriikidele. Brüssel, 21. märts 1994 Nõukogu nimel eesistuja Y. Papantoniou [1] EÜT L 222, 14.8.1978, lk 11. Direktiivi on viimati muudetud direktiiviga 90/605/EMÜ (EÜT L 317, 16.11.1990, lk 60). [2] EÜT L 193, 18.7.1983, lk 1. [3] EÜT L 126, 12.5.1984, lk 20. [4] EÜT L 314, 4.12.1984, lk 28. [5] EÜT L 317, 16.11.1990, lk 57. --------------------------------------------------